Bīlastu muiža

Bīlastu muižas () kungu māja atrodas Dobeles novada Krimūnu pagastā, apmēram 70 km no Rīgas un 4 km no Dobeles.

Vēsture 
Pirmās ziņas par Bīlastu muižu saglabājušās no 1437. gada Livonijas ordeņa valsts laikā. 1628. gadā hercogs Frīdrihs izlēņoja šo muižu savam kalpotājam B. Jēgerim. Sākotnēji muižai ir bijušas 3 klaušu mājas. Līdz mūsdienām ir saglabājusies tikai viena ēka.

1840. gadā minēts, ka Bīlastu mājās mācās un tikuši pārklaušināti 13 bērni — 6 zēni un 7 meitenes, bet no 1849. līdz 1850. gadam apmācīti un pārklaušināti 10 bērni. Pēc Latvijas brīvības cīņām muiža nokļuva ģenerāļa Eduarda Aires īpašumā. Kopš 2000. gada muižas teritorijā atrodas kokaudzētava.

Bīlastu ozols 
Muižas parkā atrodas Bīlastu ozols. Tā augstums — 18 m, apkārtmērs — 4,11 m, vecums — apmēram 160 gadi. Ozolam ir iespaidīga vainaga projekcija — 680 kvadrātmetri, padarot to par vienu no kuplākajiem ozoliem Latvijā. Koku dažkārt sauc arī par Aires ozolu par godu ģenerālim Airem.

Atsauces 

Krimūnu pagasts
Muižas Latvijā